Нобэ
Анэдэлъхубзэм и дунейпсо махуэщ. ЮНЕСКО-м 1999 гъэм къищта унафэм ипкъ иткIэ ягъэлъапIэ.
Экскурсиер езыгъэкIуэкIым и дунейпсо махуэщ
1819 гъэм Санкт-Петербург къэрал университетыр къызэIуахащ.
1885 гъэм Нью-Йорк Вашингтон Джордж и фэеплъ щагъэуващ.
1920 гъэм Урысейр электрификацэ щIынымкIэ и къэрал комиссэр (ГОЭЛРО) къызэрагъэпэщащ.
Урысей император Пётр III къызэралъхурэ илъэс 289-рэ ирокъу.
Чехием щыщ тхакIуэ, усакIуэ, адыгэхэм я псэукIэм мызэ-мытIэу тетхыхьа Чех Сватоплук къызэралъхурэ илъэси 171-рэ ирокъу.
БзэщIэныгъэлI, филолог, Кавказым и тхыдэр зыджа, абхъазыбзэмрэ адыгэбзэмрэ ятеухуа къэхутэныгъэхэр езыгъэкIуэкIа Марр Николай къызэралъхурэ илъэси 153-рэ ирокъу.
Абхъазым и цIыхубэ усакIуэ, узэщIакIуэ, абхъаз литературэм и лъабжьэр зыгъэтIылъа Гулиа Дмитрий къызэралъхурэ илъэси 143-рэ ирокъу.
РСФСР-м и цIыхубэ сурэтыщI Кончаловский Пётр къызэралъхурэ илъэси 141-рэ ирокъу.
Актрисэ цIэрыIуэ, УФ-м и цIыхубэ артисткэ, СССР-м и Къэрал саугъэтыр зрата Алентовэ Верэ и ныбжьыр илъэс 75-рэ ирокъу.
КъэфакIуэ, КъБР-м щIыхь зиIэ и артист Нэгъуд Борис и ныбжьыр илъэс 68-рэ ирокъу.
Къэрал къулыкъущIэ, УФ-м транспортымкIэ и министру щыта, Урысей Федерацэм и Президентым и дэIэпыкъуэгъу Левитин Игорь и ныбжьыр илъэс 65-рэ ирокъу.
Урысей дипломат, УФ-м и лIыкIуэу ООН-м щыIэ Чуркин Виталий и ныбжьыр илъэс 65-рэ ирокъу.
УэрэджыIакIуэ цIэрыIуэ, Урысейм и цIыхубэ артист, УФ-м и Къэрал Думэм и депутат Расторгуев Николай и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4 — 7, жэщым щIыIэр 1 градус щыхъунущ.
